Boek:  Hoop vir ŉ tyd soos hierdieVoel jy dikwels oorweldig – dat jy nie inpas nie? Dit is nie noodwendig ’n slegte ding nie, sê Braam Hanekom. Christene is juis geroep om anders te wees, om ’n verskil te maak. Om op te staan teen die stroom. In Hoop vir ŉ tyd soos hierdie gee Braam die bemoediging dat Christene die voorreg het om te weet dat God hulle deur hierdie uitdaging sal dra en hulle help om ’n verskil te maak. In dié boek behandel Braam 50 temas wat vir Christene vandag ’n opdrag of uitdaging is, soos: nederigheid, leierskap en eensaamheid, geweld, moeë gelowiges, stygende verwagtinge, versoening en hoe om reg te bid. Elke hoofstuk sluit af met ’n belofte van hoop uit die Skrif. Hoop vir ŉ tyd soos hierdie sal lesers help om standpunt in te neem en self die verskil te wees wat hulle in vandag se veranderende wêreld wil sien. Braam Hanekom is leraar by die NG gemeente Stellenberg en baie nou betrokke by leierskapsontwikkeling onder sakelui en in onderwyskringe. Hy was vir agt jaar moderator van die NG Kerk Sinode van Wes-en-Suid-Kaapland en is tans betrokke by die Sentrum vir Publieke Getuienis. Braam is ook die skrywer van verskeie boeke en artikels